తొగురు ఆర్థర్

తొగురు ఆర్థర్‌ ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో జరిగిన అసెంబ్లీ ఎన్నికల్లో నందికొట్కూరు నియోజకవర్గం నుండి ఎమ్మెల్యేగా గెలిచాడు.

జననం, విద్యాభాస్యం 
తొగురు ఆర్థర్‌ 10 జులై 1955లో  ఆంధ్రప్రదేశ్ రాష్ట్రం, కర్నూలు జిల్లా , పాములపాడు మండలం, మద్దూరు గ్రామంలో శ్యామూల్‌, మార్తమ్మ దంపతులకు జన్మించాడు. ఆయన బీఏ వరకు చదువుకున్నాడు.

వృత్తి జీవితం
తొగురు ఆర్థర్‌ 1982లో సబ్‌ ఇన్‌స్పెక్టర్‌గా తన ఉద్యోగ జీవితాన్ని ప్రారంభించి వివిధ హోదాల్లో పని చేసి, 2009 నుంచి 2011 వరకు ఆంధ్రప్రదేశ్ అసెంబ్లీ చీఫ్ మార్షల్‌గా పనిచేశాడు. ఆయన తర్వాత డీజీపీ పేషీలో డీఎస్పీగా పని చేసి వి.ఆర్.ఎస్ తీసుకున్నాడు.

రాజకీయ జీవితం
తొగురు ఆర్థర్‌ వైఎస్ రాజశేఖర్ రెడ్డి స్ఫూర్తితో రాజకీయాల్లోకి  వచ్చి 2014లో  నందికొట్కూరు నియోజకవర్గం టికెట్ ఆశించినా దక్కలేదు,  పార్టీ కార్యక్రమాల్లో చురుగ్గా పాల్గొన్న ఆయన 2019లో  నందికొట్కూరు నియోజకవర్గం నుండి వైఎస్‌ఆర్‌సీపీ అభ్యర్థిగా పోటీ చేసి తన సమీప ప్రత్యర్థి టీడీపీ అభ్యర్థి బండి జయరాజు పై 40,610 ​ఓట్ల మెజారిటీతో గెలిచి తొలిసారి అసెంబ్లీకి ఎమ్మెల్యేగా ఎన్నికయ్యాడు. 

ఆర్థర్‌కు 2024లో శాసనసభ ఎన్నికల్లో వైసీపీ టికెట్ దక్కకపోవడంతో ఆయన 2024 మార్చి 19న కాంగ్రెస్ అధ్యక్షురాలు వైఎస్ షర్మిలా రెడ్డి సమక్షంలో కాంగ్రెస్ పార్టీలో చేరాడు.

మూలాలు

వర్గం:కర్నూలు జిల్లా రాజకీయ నాయకులు
వర్గం:కర్నూలు జిల్లా నుండి ఎన్నికైన శాసన సభ్యులు
వర్గం:1955 జననాలు